Die jaar 1985 was 'n gewone jaar wat volgens die Gregoriaanse kalender op 'n Dinsdag begin het. Dit was die 85ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 1 Januarie – Groenland verlaat die Europese gemeenskap. 18 Januarie – Bouwerk begin aan die Hugenotetonnel. 27 Maart – Die Westdenedam-ramp vind in Johannesburg plaas. Twee-en-veertig kinders sterf in die ongeluk. 24 Mei – Dragonair, 'n lugredery en volfiliaal van Cathay Pacific, word in Hong Kong gestig. 13 Junie – Die Suid-Afrikaanse Weermag val ANC-teikens in Gaborone, die hoofstad van Botswana, aan. 10 Julie – Die Greenpeace skip Rainbow Warrior word opgeblaas in Aucklandhawe. 15 Augustus – President PW Botha lewer die sogenaamde Rubicon-toespraak wat ernstige gevolge vir die ekonomie van Suid-Afrika gehad en dit het ook veroorsaak dat Suid-Afrika nog verder geïsoleer is deur die internasionale gemeenskap. 26 Augustus – Zola Budd verbeter die 5 000m wêreldrekord. 19 September – 'n Aardbewing tref Meksikostad. 19 Oktober – Die Suid-Afrikaanse Grand Prix vind plaas.